《壬申除夕》
明代·董纪

吊影灯前泪满腮，听儿忆母哭声哀。宜春帖子何心写，守岁家筵不忍开。

老景此时无可奈，新年明日又还来。梅花笑我头斑白，消得屠苏更几回。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》